**ZMLUVA O POSKYTNUTÍ FINANČNÉHO PRÍSPEVKU č. 105/2022**

uzatvorená podľa § 51 zákona č. 40/1964 Zb. Občiansky zákonník v znení neskorších predpisov(ďalej len „Občiansky zákonník“) a v súlade s ustanovením § 33 zákona č. 34/2002 Z.z. o nadáciách a o zmene a doplnení niektorých zákonov v znení neskorších predpisov (ďalej len „zákon o nadáciách“)

**Poskytovateľ finančného príspevku** (ďalej len „poskytovateľ“)

Názov : Nadácia Košického samosprávneho kraja Sídlo: Námestie Maratónu mieru 68/1, 042 66 Košice IČO : 53329333 DIČ : 2121432577 Bankové spojenie : Slovenská sporiteľňa, a.s. IBAN : SK60 0900 0000 0051 8513 1850 Zapísaná v registri nadácií vedenom Ministerstvom vnútra pod registračným číslom : 203/Na-2002/1233 Zastúpený : Ing. Vladimír Pauco, správca

( ďalej len ako „poskytovateľ“ )

**Príjemca finančného príspevku**

Meno a priezvisko: D.F.

Rodné číslo:

Dátum narodenia :

Trvale bytom : Košice

Zastúpený :

Meno a priezvisko, titul: D.F., Ing.

Rodné číslo:

Dátum narodenia :

Trvale bytom : Košice

Bankové spojenie : Tatra banka

IBAN: SK68 .................................................

( ďalej len ako „príjemca“ )

( spoločne označení ďalej len ako „zmluvné strany“ )

**Čl. I.**

**PREDMET ZMLUVY**

1. Predmetom tejto zmluvy je poskytnutie finančného príspevku v celkovej výške 30 Eur, slovom tridsať eur ( ďalej len „príspevok“ ) na podporu verejnoprospešného účelu, pre príjemcu v súlade s článkom III. Nadačnej listiny.
2. Poskytovateľ touto zmluvou poskytuje príjemcovi príspevok uvedený v článku I. v bode 1 tejto zmluvy, a to na účel použitia, ktorý je špecifikovaný v čl. II. v bode 1 tejto zmluvy.

**Čl. II.**

**ÚČEL POUŽITIA FINANČNÉHO PRÍSPEVKU, SPÔSOB POSKYTNUTIA**

**FINANČNÉHO PRÍSPEVKU, PREUKÁZANIE ÚČELU POSKYTNUTIA**

**FINANČNÉHO PRÍSPEVKU**

1. Príspevok poskytnutý na základe zmluvy je príjemca oprávnený použiť na preplatenie letného prímestského denného tábora, ktorý je organizovaný Združením Saleziánskej mládeže DOMKA, so sídlom Tri hôrky 17, 040 11 Košice v termíne od 15.08.2022 do 19.08.2022 v sume uvedenej v čl. I ods. 1, ktorého platbu príjemca dokladuje kópiou príjmového dokladu. Kópia príjmového dokladu je prílohou tejto zmluvy.
2. Poskytovateľ prevedie príspevok priamo na bankový účet príjemcu uvedený v záhlaví tejto zmluvy do 15 pracovných dní po podpísaní zmluvy oboma zmluvnými stranami.
3. Za správnosť údajov poskytnutých príjemcom pre účely platby, uvedených v záhlaví tejto zmluvy, zodpovedá výlučne príjemca.
4. Príjemca príspevok podľa tejto zmluvy prijíma a zaväzuje sa príspevok použiť len na účel špecifikovaný v bode 1. tohto článku zmluvy.
5. Príjemca vyhlasuje, že všetky informácie, vyhlásenia, údaje a dokumenty, ktoré predložil alebo poskytol poskytovateľovi v súvislosti s poskytnutím príspevku, sú pravdivé, presné a úplné.
6. Všetky písomnosti vrátane tých, ktoré vyvolávajú právne účinky, budú medzi zmluvnými stranami zabezpečované listami doručenými poštou alebo osobne na adresy uvedené v záhlaví zmluvy. Ak bola písomnosť zasielaná poštou, považuje sa za doručenú dňom, v ktorom ho adresát prevzal alebo odmietol prevziať, alebo na tretí deň od uloženia zásielky na pošte, i keď sa adresát o tom nedozvedel. Ak bola písomnosť doručená osobne považuje sa za doručenú dňom prevzatia.

**Čl. III.**

**SANKCIE ZA NEDODRŽANIE ZMLUVNÝCH PODMIENOK**

1. Poskytovateľ je oprávnený odstúpiť od zmluvy v prípade, ak príjemca nedodrží podmienky uvedené v článku II. tejto zmluvy. Príjemca je tak povinný poskytnutý príspevok bezodkladne vrátiť poskytovateľovi, najneskôr však do 7 dní po doručení písomného prejavu vôle poskytovateľa od zmluvy odstúpiť, ak v článku III. bodu 2 alebo bodu 3 zmluvy nie je ustanovené inak.
2. Poskytovateľ je oprávnený odstúpiť od zmluvy v prípade nepravdivosti, nepresnosti alebo neúplnosti ktoréhokoľvek vyhlásenia príjemcu uvedeného v článku II. bodu 5 zmluvy.
3. Ak príjemca použije príspevok v rozpore s účelom uvedeným v zmluve alebo nesplní povinnosť v súlade s článkom II. bod 4, je príjemca povinný príspevok vrátiť na účet poskytovateľa do 7 dní odo dňa doručenia písomnej výzvy poskytovateľa.
4. Poskytovateľ je v prípadoch uvedených v článku III. bodu 1, bodu 2 a bodu 3 zmluvy oprávnený požadovať, aby mu boli vrátené všetky doteraz nevyúčtované finančné prostriedky, ktoré boli príjemcovi poskytnuté, a veci z týchto prostriedkov zakúpené.
5. V prípade omeškania príjemcu s vrátením príspevku, resp. omeškania príjemcu s vrátením časti príspevku, je príjemca povinný zaplatiť poskytovateľovi zmluvnú pokutu vo výške 0,05 % z dlžnej sumy za každý deň omeškania.
6. Úhrada zmluvnej pokuty nemá vplyv na povinnosť príjemcu zaplatiť poskytovateľovi úroky z omeškania.

**Čl. IV.**

**ZÁVEREČNÉ USTANOVENIA**

1. Ostatné práva a povinnosti zmluvných strán sa riadia príslušnými platnými právnymi

predpismi Slovenskej republiky, najmä Občianskym zákonníkom.

1. Zmluvné strany vyhlasujú, že si zmluvu riadne prečítali, jej obsahu porozumeli, a že túto zmluvu uzatvárajú na základe ich slobodnej, vážnej, určitej a zrozumiteľnej vôle, že zmluva nebola uzatvorená pod nátlakom, v tiesni ani za nápadne nevýhodných podmienok, pričom zmluvné strany svoj bezvýhradný súhlas s celým obsahom zmluvy potvrdzujú svojim vlastnoručným podpisom.
2. Zmluva sa vyhotovuje v troch exemplároch, z ktorých dva exempláre obdrží poskytovateľ a jeden exemplár príjemca.
3. Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia na webovom sídle poskytovateľa.

V Košiciach, dňa 11.08.2022 V Košiciach, dňa 19.08.2022

............................................................ ....................................................

Poskytovateľ Príjemca